als_Latn dik_Latn ron_Latn
Për nivelin e lartë të kredive me probleme, Shqipëria kryeson jo vetëm në rajon e Ballkanit por edhe në Europën në Zhvillim. Ky fakt rezulton në raportin e fundit të Fondit Monetar Ndërkombëtar, “Ballkani Perëndimor, 15 vjet tranzicion”.
Sipas grafikëve krahasues të këtij raporti, Shqipëria ishte vendi me nivelin më të lartë të kredive me probleme, në fund të vitit 2014, kur rreth 24% të totalit të huasë rezultonte me probleme.
Ky tregues rezulton gati 8 pikë përqindjeje më e lartë se mesatarja e rajoni prej rreth 15. Nivelin më të ulët të kredive me probleme e kanë Maqedonia dhe Kosova, sipas këtij grafikut.
Raporti vëren se në Shqipëri janë bërë reforma përmes lehtësive të ofruara për huatë e fshira dhe hapa ligjorë për të përmirësuar ekzekutimin e kolateralit. Por, raporti vëren se ka pasur shumë pak përmirësim në terren, për shkak të zbatimit të dobët.
Për të gjithë rajonin, FMN thekson se pavarësisht përpjekjeve për reformat financiare, vendet e Ballkanit Perëndimor nuk janë marrë seriozisht me sfidën më të madhe me të cilën përballet sistemi bankar i rajonit, atë të kredive me probleme.
Me nivelet e larta të këtyre kredive edhe dhënia e huasë nga banakt do të jetë e kufizuar.
Pas marrëveshjes së huasë me FMN-në, dhe shlyerjen e disa detyrimeve, Shqipëria priste ulje të kredive me probleme. Por kur ka kaluar një vit asgje nuk ka lëvizur në këtë drejtim. Ku fakt po diskutohet nga misioni i radhës i FMN-së i cili ndodhet aktualisht në Shqipëri.
als_Latn als_Latn als_Latn als_Latn als_Latn als_Latn als_Latn